Qarshi shahridagi chorrahada yuk mashinasi va “Nexia-3” to‘qnashdi

Qarshi shahrida joylashgan chorrahalardan birida “MAN” rusumli yuk mashinasi va “Nexia-3” to‘qnashgan. Bu haqda IIV YHXB xabar bermoqda.
Ma'lum qilinishicha, joriy yil 2 avgust kuni soat 14:50 larda, Qarshi shahar, Islom Karimov hamda Amir Temur ko‘chalari kesishgan chorrahada haydovchi E.D. boshqaruvidagi “MAN” rusumli yuk mashinasi hamda haydovchi I.U. boshqaruvidagi “Nexia-3” ishtirokida to‘qnashuv sodir bo‘lgan.
Oqibatda “Nexia-3” mashinasi haydovchisi tan jarohati olgan va shifoxonaga yotqizilgan.
Ijtimoiy tarmoqlarda mazkur yo‘l-transporti hodisasi tasvirlangan video tarqaldi. Unda svetoforning yashil chirog‘ida harakatlanib, chorraha o‘rtasiga yetgan “Nexia-3” mashinasini boshqa ko‘chadan chiqib kelgan yuk mashinasi kelib urgani va chorraha chetigacha surib borganini ko‘rish mumkin.

Qayd etilishicha, mazkur YTH yuzasidan Qarshi shahar IIO FMB YHXB xodimlari tomonidan surishtiruv harakatlari olib borilmoqda.
Qashqadaryoda Isuzu bilan to‘qnashgan Lacetti yonib ketdi. 4 kishi vafot etdi
Qashqadaryoda Nexia haydovchisi odam urib yuborib, qochib ketdi. Jabrlanuvchi vafot etdi